Den Vest-Sjællandske Avis, 1826-06-13
Jmedens alle Lande, som ere beliggende imellem Vendekredsene have deres epidemiske Sygdomme, saa er Brasilien frie derfor, og den gule Feber har aldrig naaet dertil. Brasiliens høie Beliggenhed tillader, at uagtet Landet ligger under Solens lodrette Straaler, saa kunne dog alle Europæiske Korn- og Frugtarter dyrkes der tilligemed den tro piske Zones Producter, ogsaa kunne de Europæiske Huusdyr godt trives i dette Land. De Europæere, som have nedsat sig der have i Brasilien dyrket alle de Producter, som de i Europa behøvede til Ophold og Beqvemmelighed og tildeels erholdet. dem i en forædlet Tilstand. Desuden have de den forefundet alt det Store og Skiønne, som den tropiske Verden indeholder, og det i en høi Grad af Fuldkommenhed og Mangfoldighed. Brasilien frembringer Hvede, Byg, flere Slags Riis, Ma nok, Pams, Batater, Bananer, mange Slags Hauge værter, de meest udsøgte Frugter, Ananas, Meloner, Agrummer, Maracujas (en herlig Frugt) Mangos, Cujaver, Cocosnødder; men Vine og Figner kun i de koldere Egne; Kaffe, Sukker, (nu ogsaa Thee) Cacao, Jndigo, Vanille, Cravo, Piment, Bomuld, Kitta, Hamp, flere Slags medienske Urter, fornemmelig China, Jalappa og Jpecacuenha, Tobak, de prægtigste Blomster, som dog mangle Blomsternes Vellugt i de koldere Zoner, forskiellige Farve træer, især Pernambuck, Orleans og Campeche, og de fortræffeligste Træearter til Snedker- og Tømmerarbeide. Det Jndvendige af Brasilien er næsten ikke andet end en uhyre Skov, som er vanskeligt at trænge indi, formedelst de Slyngeplanter, Lianer, som snoe sig omkring Træerne. Dyreriget indeholder mangfoldige Arter (blandt Pattedyrene især af Aber). Jntet kan være mere pragtfuldt end Fuglenes og Jndsecternes Colorit. Floderne og det tilstødende Ocean vrimle af ubekiendte Fiskearter, og selv Hvalen nærmer sig de sydlige Kyster. - De Europæiske Huusdyr have formeret sig i en utroelig Grad, især Hornqvæget, Faaret og Svinet. Hestene falde smaae og ere ikke kraftfulde og man bruger derfor meest Muulæsler. Men ogsaa af skadelige Dyr har Landet en uhyre Mængde, hvoraf Slangerne ere de farligste, deels for deres Størrelse, som Qvæleslangen, og deels for deres giftige Egenskaber. Myrerne, Moskitoerne, Sandlopperne og Rotterne ere til megen Plage. Brasilien besidder en Rigdom af de kostbareste og nyttigste Mineralier, især af Guld, Diamanter, Jern, Salpeter, Svovel og Salt. Men dette uhyre, store og rige Land trænger endnu allermeest til Mennesker; thi blot Kyststrækningerne og nogle Egne i det indvendige af Landet. hvori man har opdaget Guld og Diamanter ere beboede; Resten af Landet er enten en uhyre Skov, eller Savanner, hvor nogle svage Stammer af Vilde trække omkring. Major Schaffer anslaaer Folkemængden for 1823 til 5,306,418 Personer, men Balbi og Caldeleugh til noget over 3 Millioner; dog nærmer formodentlig Schaffers Angivelse sig meest til Sandheden; han foregiver i det mindste at have betient sig af officielle Kilder. Men af disse Millioner er kun omtrent een Million Hvide; Resten bestaaer af Negere, Jndianer og Blandinger. (Naar Brasilien bliver i Tidens Længde overalt cultiveret vil det udentvivl kunne indeholde en Folkemængde af 300 Millioner, da dets naturlige Frugtbarhed er langt større end Enropas).